అమ్రా రామ్

అమ్రా రామ్ (జననం 5 ఆగస్టు 1955)  రాజస్థాన్‌కు చెందిన రాజకీయ నాయకుడు.  ఆయన నాలుగుసార్లు ఎమ్మెల్యేగా ఎన్నికై, 2024లో జరిగిన లోక్‌సభ ఎన్నికలలో సికర్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు. 
రాజకీయ జీవితం
అమ్రారామ్ 1979లో సికార్‌లోని ప్రభుత్వ శ్రీ కళ్యాణ్ కళాశాల నుండి విద్యార్థి సంఘం అధ్యక్షుడిగా గెలిచి తన రాజకీయ జీవితాన్ని ప్రారంభించి ఆ తర్వాత  1983 నుండి 1993 వరకు రెండుసార్లు ముండ్వారా గ్రామ పంచాయతీ సర్పంచ్‌గా పని చేసి 1993, 1998, 2003లో శాసనసభ ఎన్నికలలో ధోడ్ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. 

ధోడ్ నియోజకవర్గం రిజర్వ్ అయినందున ఆయన 2008లో దంతా రామ్‌గఢ్ నియోజకవర్గం నుండి పోటీ చేసి గెలిచి నాలుగోసారి ఎన్నికయ్యాడు. ఆయన ఆ తరువాత సీపీఐ(ఎం) రాష్ట్ర కార్యదర్శిగా, అఖిల భారత కిసాన్ సభ జాతీయ ఉపాధ్యక్షుడిగా పని చేశాడు. ఆయన 2023 శాసనసభ ఎన్నికలలో దంతా రామ్‌గఢ్ నియోజకవర్గం  నుండి సీపీఐ(ఎం) అభ్యర్థిగా పోటీ చేసి ఓడిపోయాడు. అమ్రారామ్ 2024లో జరిగిన లోక్‌సభ ఎన్నికలలో సికర్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1955 జననాలు
వర్గం:18వ లోక్‌సభ సభ్యులు
వర్గం:రాజస్థాన్ నుండి ఎన్నికైన లోక్‌సభ సభ్యులు
వర్గం:రాజస్థాన్ రాజకీయ నాయకులు
వర్గం:రాజస్థాన్ వ్యక్తులు